Tysfjord-saken: Slo overgrepsalarm i 2007 – fikk beskjed om å ordne opp lokalt
I 2007 sendte en fortvilt småbarnspappa et brev til Stoltenberg-regjeringen der han ba om hjelp utenfra til å stoppe seksuelt misbruk av barn i Tysfjord kommune i Nordland (se brevet lenger ned i saken). Hans egen sønn skal ha vært et av ofrene. VG Helg fortalte lørdag historien om elleve personers oppgjør med seksuelle overgrep i den nordnorske kommunen. De mener de aldri ble hørt. Svaret fra daværende barne- og likestillingsminister Manuela Ramin-Osmundsen til barnefaren var at problemene burde løses lokalt. Dette står hun inne for i dag. – Dette er en helt forferdelig sak. For en statsråd som får henvendelser om enkeltsaker er det vanlig å ha tillit til at myndighetene lokalt og regional gjør jobben sin. Jeg vet ikke nå – åtte år etter – hva som konkret har skjedd i sakene, men alarmklokken burde opplagt ha ringt hos flere, sier Ramin-Osmundsen til VG. Hun vil ikke svare på VGs oppfølgingsspørsmål om håndteringen av saken.Dagens barneminister, Solveig Horne (Frp), er enig med forgjengeren at Tysfjord-saken ikke er statens, men kommunens oppgave. Regjeringens rolle er å sørge for at det føres tilsyn, sier hun. – Det ser trolig greit ut på papiret, men er ikke Tysfjord-saken et eksempel på at en kommune kan bli for liten til å ta tak i egne problemer? – Det er utfordringen med små kommuner. Det er tette bånd mellom de som jobber i kommunen og de som kan være overgripere. Det kan være slektskap, sier statsråden, som peker på kommunereformen som en løsning. – Hvordan ville du ha reagert dersom det var du som fikk brevet? – Jeg tror nok jeg hadde tatt kontakt med kommunen og spurt hvordan de jobbet med saken. Men jeg som statsråd kan ikke gå inn i enkeltsaker. Jeg må kunne stole på kommunene, svarer Horne. Bakgrunn: Slik jobbet VG med denne reportasjenHun er dypt berørt av VG Helg-saken, og synes det er uforståelig at ingen hjalp barna som mente seg utsatt for seksuelle overgrep i Tysfjord kommune. – Jeg vil takke ofrene for at de har vært så åpne og turt å dele sine sterke historier med oss alle. Nå er det viktig at de får den støtten og hjelpen de trenger fra kommunen, sier statsråden, og legger til: – Jeg håper inderlig at det at de har stått frem kan hjelpe andre barn og få andre til å gjøre det samme. Det er viktig at overgrep ikke ties i hjel.– Hvordan kunne alle de angivelige overgrepene skje over så lang tid, på samme lille sted, tror du? – Det er vanskelig å si. Det er uforståelig for oss at ingen har grepet inn, at ingen har oppdaget dette, svarer statsråden. Det er fylkesmannen og Helsetilsynet som fører tilsyn med kommunene. Dette har ikke skjedd i Tysfjord-saken. – Jeg forutsetter at fylkesmannen vurderer å gå inn i saken. De bør se på hva som er blitt gjort av feil for å lære, slik at dette ikke skjer igjen, sier barneministeren. Les også: Politiet oppretter egen etterforskningsgruppe etter VG-sak Marte Bugge, fungerende fylkesmann i Nordland, sier til VG at de skal møte kommuneledelsen i Tysfjord på mandag. – Vi følger saken kjempegøye og vil komme tilbake til konkrete tiltak, sier Bugge. Tysfjord-ordfører Tor Asgeir Johansen (Ap) har bedt fylkesmannen om hjelp. – Vi tar imot all den bistand vi kan få. Vi skal komme til bunns i dette, og er åpne for det meste. Barneministeren viser til at saken kan være aktuell for det regjeringsnedsatte ekspertutvalget som skal granske barnevoldssaker. Utvalgsleder Ann-Kristin Olsen sier til VG at de avgjør dette først i august. Sto frem: Karl Edvard (47) mener Tysfjord-folk er «flinke til å holde kjeft»
«Problemene er for store til at Tysfjord kan håndtere dem. Derfor ber vi om hjelp», skrev en småbarnspappa i kommunen. Hjelpen kom aldri.